Resep: Lekkerste slaai met lensies en eiervrugLekkerste slaai met lensies en eiervrug (Foto: Verskaf) Ek noem hierdie gereg sommer die lekkerste slaai met lensies en eiervrug. Selfs mense wat nie eintlik opgewonde raak ook lensies of eiervrug nie, is altyd verras oor hoe baie hulle dié slaai geniet. Die oorspronklike resep kom uit my resepteboek Maak vyf wat ook by Maroela Media se e-winkel beskikbaar is. Die eiervrug word in blokkies gesny en dan met knoffel en roosmaryn in ’n pan gesoteer. Daarna word die lensies in dieselfde pan met takkies roosmaryn geprut tot dit net gaar is. Die eiervrug en lensies kry dus albei kans om die roosmaryn- en knoffelgeure te absorbeer. Vir afronding word gemarineerde songedroogde tamaties, feta en ŉ handvol of twee basiliekruid- en roketblare bygesit. Die slaai is ewe gewild as bygereg met braaivleis of as ligte, vegetariese ete op ’n warm dag en natuurlik in ’n kosblik. Perfek vir daardie dae wat jy middagete ŉ ligte, maar vullende ete wil geniet as daar dalk vanaand nog ŉ geselligheid of feesmaal voorlê en jy nie te versadig wil wees om dit te geniet of te veel wil eet nie. Daar is ook dié week ’n hele paar idees vir gesonde peuselhappies vir hierdie tyd van die jaar op my Kosblik-blog beskikbaar. Gaan loer gerus op my webwerf www.heleenmeyer.co.za onder Kosblik 101. Lekker kook! Resep uit Maak vyf/ Make Five Lewer 4 – 6 porsies Bestanddele: Metode: Wenke Kyk ook op ’n Maandagoggend net na 07:00 saam na #Kosblik op kykNet se kanaal 145. Teken in op die blogs op my webwerf om gereeld nuwe resepte en idees te ontvang of volg my op Facebook.